Godina koja je na isteku: Edward Snowden 
Snowden, prošle godine u ovo vrijeme tek anonimni uposlenik NSA-a, je sada poznat širom svijeta, ili kao heroj ili kao izdajnik.
Predsjednik Barack Obama analizira novi izvještaj o djelovanju americke Agencije za nacionalnu sigurnost, NSA. Ta će služba iduće godine dobiti novog šefa i, moguće, neka nova pravila rada, nakon jedne teške godine u kojoj je procurilo mnogo njihovih tajni, i dovelo do kritika njihovih operacija nadzora komunikacija na globalnom nivou. Kad je ova godina započela Edward Snowden je bio anonimni 29-godišnji uposlenik jedne privatne kompanije koja je radila za Nacionalnu Sigurnosnu Agenciju. A onda je on u medije “procurio” detalje o jednom strogo tajnom američkom programu nadzora, i na kraju završio u Rusiji, sa azilom. , kazao je tada Snowden. On je sada poznat širom svijeta, ili kao heroj ili kao izdajnik. Naprimjer, bivši zamjenik direktora CIA-inih tajnih operacija, John Sano, smatra ga izdajnikom. , kaže Sano. Snowdenovo otkrivanje tajnih operacija izazvalo je ogromnu štetu, kaže Michelle Van Cleave, bivša direktorica u američkoj kontraobavještajnoj službi i dodaje: Neki od tih saveznika, medjutim, prigovore upućuju službi NSA koja je prikupljala podatke o telefonskoj i internet komunikaciji svojih gradjana i lidera. Prigovaraju i neki od Amerikanaca. Kirk Wiebe je umirovljeni viši analitičar NSA, i takozvani “zviždač”, koji kaže da takvo prikupljanje podataka krši ustavom garantiranu privatnost gradjana. On Snowdena smatra herojem jer je to razotkrio. .., kaže Wiebe. U medjuvremenu, predsjednik Obama razmatra preporuke za budući rad NSA, poput veće zaštite privatnosti kod prikupljanja obavještajnih informacija. Većinu tih preporuka i korekcija u radu, provodiće neko drugi, a ne general Keith Alexander, koji uskoro ide u mirovinu sa pozicije direktora NSA i šefa vojne kibernetičke komande. Mnogi eksperti se slažu da će naredni direktor službe morati da ima iskustvo u obavještajnoj tehnologiji, sposobnost ubjedjivanja američkog Kongresa, i vještinu da podrži uposlenike demoralizirane nakon ovogodišnjih previranja...